Tayvan janubida yuz bergan yer silkinishi oqibatida kamida to‘rt nafar inson jarohatlandi. Bu haqda Associated Press xabar tarqatdi. 5,6 magnitudali zilzila Taynan shahridan uncha uzoq bo‘lmagan yerda kuzatilgan. Xabar qilinishicha, 50 mingga yaqin uy-joy chiroqsiz qoldi. Avvalroq Filippinda yuz bergan kuchli yer silkinishi oqibatida to‘rt kishi halok bo‘lgani, 120 nafarga yaqin inson jarohat olgani haqida xabar berilgandi.